钦定古今图书集成/理学汇编/学行典/第077卷 > 袁釆《世范》：
## 钦定古今图书集成/理学汇编/学行典/第077卷 > 袁釆《世范》：

亲戚故旧，因言语而失欢者。未必其言语之伤人，多
是颜色辞气暴厉，能激人之怒。且如谏人之短，语虽
切直，而能温颜下气，纵不见听，亦未必怒。若平常言
语无伤人处，而词色俱厉，纵不见怒，亦须怀疑。古人
谓“怒于室者色于市”，方其有怒，与他人言，必不卑逊，
他人不知所自，安得不怪？故盛怒之际，与人言语，尤
当自警。前辈有言：“诫酒后语，忌食时嗔。忍难耐事顺
自强人，常能持此，最得便宜。